ai4bharat/Pralekha huggingface dataset:
বিদ্যুৎমন্ত্রক
কেন্দ্রীয় শক্তি মন্ত্রকের সচিব পদে দায়িত্ব নিলেন শ্রী সঞ্জীব নন্দন সহায়
নয়াদিল্লি, ১ নভেম্বর, ২০১৯
কেন্দ্রীয় শক্তি মন্ত্রকের সচিব পদে শ্রী সঞ্জীব নন্দন সহায় দায়িত্ব গ্রহণ করেছেন। এর আগে তিনি এই মন্ত্রকেরই অতিরিক্ত সচিব পদে আসীন ছিলেন। ১৯৮৬ ব্যাচের কেন্দ্রশাসিত অঞ্চল ক্যাডারের আইএএস আধিকারিক শ্রী সহায় ২০১৮-র মে থেকে ২০১৯-এর জুলাই পর্যন্ত শক্তি মন্ত্রকের অতিরিক্ত সচিব হিসেবে দায়িত্ব পালন করেছেন।
সুদীর্ঘ কর্মজীবনে শ্রী সহায় কেন্দ্র ও রাজ্য সরকারের একাধিক গুরুত্বপূর্ণ পদে দায়িত্ব পালন করেন। এক সময় তিনি কেন্দ্রীয় শিল্প ও বাণিজ্য মন্ত্রকের অতিরিক্ত সচিব ও মহানির্দেশকের দায়িত্বে ছিলেন। স্বরাষ্ট্র দপ্তরের প্রিন্সিপাল সচিব পদেও আসীন ছিলেন। দিল্লি পরিবহণ নিগমের চেয়ারম্যান তথা ম্যানেজিং ডিরেক্টরের পদও সামলেছেন। এছাড়াও, চণ্ডীগড় হাউজিং বোর্ডের চেয়ারম্যান, জাতীয় রাজধানী অঞ্চল দিল্লি সরকারের অর্থ সচিব ও স্বরাষ্ট্র সচিব হিসেবেও কাজ করেছেন তিনি।
SSS/BD/DM
(Visitor Counter : 38
অসামরিকবিমানপরিবহণমন্ত্রক
কলকাতা বিমানবন্দরে সিবিআরএন জরুরী বিপর্যয় ব্যবস্থাপনা প্রশিক্ষণ
(কলকাতা, ১৫ ডিসেম্বর, ২০২০
নেতাজী সুভাষ চন্দ্র বসু আন্তর্জাতিক বিমানবন্দরে জাতীয় বিপর্যয় ব্যবস্থাপনা কর্তৃপক্ষ  রাসায়নিক, জৈব, রেডিওলজিক্যাল এবং পারমাণবিক বিপর্যয়ের জরুরী ব্যবস্থাপনার তিনদিনের প্রাথমিক প্রশিক্ষণ কর্মসূচি শুরু করেছে। এটি চলবে ১৭ ডিসেম্বর পর্যন্ত।
আজ কলকাতা বিমানবন্দরে এনডিএমএ-র সদস্য সচিব শ্রী জি ভি ভি শর্মা, কেন্দ্রীয় বিপর্যয় ব্যবস্থাপনা ও নাগরিক প্রতিরক্ষা বিভাগের প্রধান সচিব শ্রী দুশ্যন্ত নারিয়ালা, কলকাতা বিমানবন্দরের ডায়রেক্টর শ্রী কৌশিক ভট্টাচার্য এবং এয়ারপোর্ট অথরিটি অফ ইন্ডিয়ার পূর্বাঞ্চলের আঞ্চলিক নির্বাহী পরিচালক শ্রী মনোজ গাঙ্গলের উপস্থিতিতে এই প্রশিক্ষণ কর্মসূচির উদ্বোধন করেন।
বিমানবন্দরে রাসায়নিক, জৈব, রেডিওলজিক্যাল এবং পারমাণবিক উপকরণ ব্যবহারের ফলে সম্ভাব্য বিপর্যয় প্রতিরোধে বিমানবন্দরের বিপর্যয় মোকাবিলা কর্মীদের প্রস্তুতি বৃদ্ধির জন্য এই প্রাথমিক প্রশিক্ষণের আয়োজন করা হয়েছে। এই কর্মসূচিতে হাতে-কলমে প্রশিক্ষণ, ব্যক্তিগত নিরাপত্তামূলক সরঞ্জাম ব্যবহার সহ বিপর্যয় সনাক্তকরণ এবং পরিশোধনের প্রত্যক্ষ প্রদর্শনও অভ্যাস করা হবে। তাছাড়া, মোট ৩৫ জন কর্মীকে প্রাথমিক চিকিৎসা এবং প্রাথমিক মন-সামাজিক সহায়তার প্রশিক্ষণও দেওয়া হবে।
স্বাগত বক্তব্যে শ্রী ভট্টাচার্য সাম্প্রতিক আম্ফান ঘূর্নিঝড়ে বিমানবন্দরের বিপর্যয় ব্যবস্থাপনার উদাহরণ দিয়ে এই প্রশিক্ষণের গুরুত্ব তুলে ধরেন। শ্রী গাঙ্গল তাঁর বক্তব্যে বিশ্বযুদ্ধের সময় পারমাণবিক বিস্ফোরণের মতো বিপর্যয়ের পর ত্রাণ ও পুনরুদ্ধারের উদাহরণ দেন। তিনি এ ধরনের বিপর্যয় মোকাবিলায় আধুনিক প্রযুক্তি ব্যবহারের প্রয়োজনীয়তার কথা বলেন। কিন্তু আধুনিক প্রযুক্তি ব্যবহারের ফলে যে বিপর্যয়ের সম্ভাবনা রয়েছে সেগুলির মোকাবিলায় কী ধরনের প্রস্তুতি নিতে হবে তাও তিনি উল্লেখ করেন। শ্রী দুশ্যন্ত নারিয়ালা বলেন, নিরাপত্তার সমস্যার কারণে বিমানবন্দরে বিপর্যয় মোকাবিলা আরও জটিলতর হয়ে ওঠে। যে কোনও বিপর্যয় মোকাবিলায় প্রস্তুতির ওপরই বেশি জোর দিতে হবে। ভূমিকম্প এবং ঘূর্নিঝড়ের উদাহরণ দিয়ে তিনি বলেন, এই বিপর্যয়গুলি হঠাৎ আসে কিন্তু এগুলির প্রভাব দীর্ঘস্থায়ী হয়। সেজন্য এ ধরনের বিপর্যয় ব্যবস্থাপনায় অগ্রিম প্রস্তুতি ও প্রশিক্ষণ অত্যন্ত গুরুত্বপূর্ণ।
শ্রী শর্মা তাঁর মূল বক্তব্যে ফুকুশিমায় ঘটে যাওয়া তিনটি বিপর্যয়ের উদাহরণ দিয়ে বলেন, সেখানে নিউক্লিয়ার লিকেজের পর জাপান অনেক দেশের বিপর্যয় মোকাবিলা দলের সাহায্য চেয়েছিল। সেই আবেদনে সাড়া দিয়ে ভারতের এনডিআরএফ দলের বিপর্যয় মোকাবিলায় সাফল্য সারা পৃথিবীতে প্রশংসিত হয়েছে। তিনি আরও বলেন, সম্প্রতি কোভিড-১৯-এর মতো বিপর্যয়ের মোকাবিলার ক্ষেত্রে অগ্রাধিকার ছিল মানুষের জীবন বাঁচানো ও আর্থিক ক্ষয়ক্ষতি হ্রাস। বিপর্যয় ব্যবস্থাপনার জন্য প্রস্তুতি বক্তৃতা, মক ড্রিল ইত্যাদির মাধ্যমে আরও স্থিতিস্থাপকতা অর্জন করতে হবে। বিপর্যয় ব্যবস্থাপনা প্রস্তুতি একজনের দায়িত্ব নয়, সকলকেই সমানভাবে দায়বদ্ধ হয়ে কাজ করতে হবে। এই প্রশিক্ষণ কর্মসূচি সিবিআরএন বিপর্যয় মোকাবিলা ও ব্যবস্থাপনা বোঝার জন্য একটি ভালো সুযোগ।
এনডিএমএ-র সদস্য শ্রী ডি সুন্দর প্রশিক্ষণ কর্মসূচি প্রসঙ্গে বলেন এবং ওই সংস্থার সিনিয়র কনসালট্যান্ট শ্রী এস কে মিশ্র প্রশিক্ষণ সম্পর্কে প্রাথমিক বক্তব্য রাখেন। কলকাতা বিমানবন্দরের জি এম অপারেশনস শ্রী এইচ পুল্লা ধন্যবাদ জ্ঞাপনের মাধ্যমে অনুষ্ঠানের সমাপ্তি ঘোষণা করেন।
CG/SB/DM
কেন্দ্রীয়মন্ত্রিসভা
কেন্দ্রীয় মন্ত্রিসভা ভারত ও অস্ট্রিয়ার মধ্যে প্রযুক্তি ক্ষেত্রে একটি সমঝোতা অনুমোদন করেছে
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে ভারতের সড়ক পরিবহণ ও মহাসড়ক মন্ত্রক এবং অস্ট্রিয়া পরিবহণ, উদ্ভাবন এবং প্রযুক্তি বিষয়ক ফেডারেল মন্ত্রকের সঙ্গে সড়ক পরিকাঠামো ক্ষেত্রে প্রযুক্তি সংক্রান্ত সহযোগিতা বিষয়ে একটি সমঝোতাপত্র অনুমোদন করা হয়েছে। এই সমঝোতার মাধ্যমে সড়ক পরিবহণ, পরিবহণ পরিকাঠামো উন্নয়ন, পরিচালন ও প্রশাসন, সড়ক নিরাপত্তা এবং অত্যাধুনিক পরিবহণ ব্যবস্থা গড়ে তোলার ক্ষেত্রে দ্বিপাক্ষিক সহযোগিতা সংক্রান্ত একটি কাঠামো তৈরি করা হবে। এছাড়া, দু’দেশের মধ্যে বাণিজ্য ও আঞ্চলিক ক্ষেত্রের সহযোগিতা সংক্রান্ত দ্বিপাক্ষিক সম্পর্কের উন্নয়নে এই সমঝোতা কার্যকর ভূমিকা নেবে বলে আশা করা হচ্ছে।
CG/PB/SB
(Visitor Counter : 70
সামাজিকন্যায়ওক্ষমতায়নমন্ত্রক
লকডাউন চলাকালীন সময়ে ভিন্নভাবে সক্ষম ব্যক্তিদের ক্ষমতায়ন সংক্রান্ত দপ্তরের পক্ষ থেকে দিব্যাঙ্গজনদের স্বার্থে ন্যূনতম সহায়ক পরিষেবা সুনিশ্চিত করতে স্বরাষ্ট্র মন্ত্রকের প্রতি আহ্বান
নয়াদিল্লি, ২৮ মার্চ, ২০২০
কেন্দ্রীয় সামাজিক ন্যায় ও ক্ষমতায়ন দপ্তরের অধীন ভিন্নভাবে সক্ষম ব্যক্তিদের ক্ষমতায়ন সংক্রান্ত দপ্তর লকডাউন চলাকালীন সময়ে দিব্যাঙ্গজনদের স্বার্থে ন্যূনতম সহায়ক পরিষেবা সুনিশ্চিত করার জন্য স্বরাষ্ট্র মন্ত্রকের প্রতি আহ্বান জানিয়েছে।
স্বরাষ্ট্র মন্ত্রকের সচিবকে লেখা এক চিঠিতে ভিন্নভাবে সক্ষম ব্যক্তিদের ক্ষমতায়ন সংক্রান্ত দপ্তরের সচিব লিখেছেন, বর্তমান পরিস্থিতিতে দিব্যাঙ্গজনদের ঝুঁকিতে পড়ার সবচেয়ে বেশি সম্ভাবনা রয়েছে। তাই, এদের নিয়মিত পরিচর্যা ও পরিষেবার প্রয়োজন। এমনকি, এদের অনেকেই পরিষেবাদাতারও ওপর নির্ভরশীল। দৈনন্দিন কাজকর্ম ও জীবনযাপনে পরিষেবাদাতা ও সহায়কদের গুরুত্বপূর্ণ ভূমিকা থাকে। তাই, এই পরিস্থিতিতে দিব্যাঙ্গজনরা বিভিন্ন সমস্যার সম্মুখীন হচ্ছেন বলে দপ্তরে বারাবার ফোনে জানানো হচ্ছে। তবে, এই বিষয়টিও উপেক্ষা করার নয় যে, বর্তমান পরিস্থিতিতে সামাজিক দূরত্ব বজায় রাখাও অত্যন্ত জরুরি। এখন কেন্দ্রীয় সরকারের দায়িত্ব হ’ল – দিব্যাঙ্গজনরা যাতে জরুরি সহায়ক পরিষেবা পান, তা সুনিশ্চিত করা।
ঐ চিঠিতে দিব্যাঙ্গজনদের পরিষেবাকারী বা সহায়ক ব্যক্তিদের যাতায়াতে সুবিধা করে দিতে অবিলম্বে রাজ্য ও কেন্দ্রশাসিত অঞ্চলের আইন বলবৎকারী কর্তৃপক্ষগুলিকে প্রয়োজনীয় নির্দেশ জারি করতে আহ্বান জানানো হয়েছে। আরও বলা হয়েছে, প্রয়োজনে জেলা কর্তৃপক্ষের সাহায্য নিতে, যাতে দিব্যাঙ্গজনদের পরিষেবাদাতা বা সহায়ক ব্যক্তিদের চিহ্নিত করা যায়। স্থানীয় পুলিশ প্রশাসনকেও এ ব্যাপারে জোরদার প্রচার চালানোর পরামর্শ দিতে বলা হয়েছে।
CG/BD/SB
(Visitor Counter : 81
প্রধানমন্ত্রীরদপ্তর
অস্ট্রেলিয়ার বিদেশ ও মহিলা বিষয়ক মন্ত্রী মরিশ পায়েন এবং প্রতিরক্ষামন্ত্রী পিটার ডটন প্রধানমন্ত্রীর সঙ্গে দেখা করেছেন
নতুন দিল্লি, ১১ সেপ্টেম্বর, ২০২১
ভারত - অস্ট্রেলিয়া মন্ত্রী পর্যায়ে প্রথম '২+২' আলোচনা শেষ হওয়ার অব্যবহিত পরেই অস্ট্রেলিয়ার বিদেশ ও মহিলা বিষয়ক মন্ত্রী মরিশ পায়েন এবং প্রতিরক্ষামন্ত্রী পিটার ডটন আজ প্রধানমন্ত্রী নরেন্দ্র মোদীর সঙ্গে সৌজন্য সাক্ষাৎ করেন।
মন্ত্রিপর্যায়ে প্রথম '২+২' আলোচনা ইতিবাচক হওয়ায় প্রধানমন্ত্রী মোদী অস্ট্রেলিয়ার প্রতিনিধিদের প্রতি কৃতজ্ঞতা প্রকাশ করেন। তিনি বলেন, দুই দেশের মধ্যে ক্রমবর্ধমান কৌশলগত নৈকট্যের প্রতিফলন '২+২' আলোচনা।
দ্বিপাক্ষিক কৌশলগত ও আর্থিক সহযোগিতা বাড়ানোর সম্ভাবনার পাশাপাশি ভারত - প্রশান্তমহাসাগরীয় অঞ্চলে অভিন্ন প্রয়াস গ্রহণ এবং দুই দেশের মধ্যে মানব-সেতু হিসেবে অস্ট্রেলিয়ায় ভারতীয় সম্প্রদায়ের ক্রমবর্ধমান গুরুত্বের মত বিষয়গুলি নিয়ে আলোচনা হয়।
প্রধানমন্ত্রী গত বছর দুই দেশের মধ্যে সুসংবদ্ধ কৌশলগত অংশীদারিত্বের দ্রুত সম্প্রসারণে সেদেশের প্রধানমন্ত্রী স্কট মরিশন যে ভূমিকা পালন করেছেন, প্রধানমন্ত্রী মোদী তার প্রশংসা করেন। যত দ্রুত সম্ভব ভারত সফরে আসার জন্য প্রধানমন্ত্রী মরিশনকে আরও একবার আমন্ত্রণ জানান প্রধানমন্ত্রী মোদী।
CG/BD/AS/
(
প্রধানমন্ত্রীরদপ্তর
উত্তরাখন্ডের মুখ্যমন্ত্রী হিসেবে শ্রী পুষ্কর সিং ধামী শপথ গ্রহণ করায়, প্রধানমন্ত্রী তাঁকে অভিনন্দন জানিয়েছেন
নতুনদিল্লি, ৪ঠা জুলাই, ২০২১
উত্তরাখন্ডের মুখ্যমন্ত্রী হিসেবে শ্রী পুষ্কর সিং ধামী শপথ গ্রহণ করায় প্রধানমন্ত্রী শ্রী নরেন্দ্র মোদী তাঁকে অভিনন্দন জানিয়েছেন। অন্য যারা আজ মন্ত্রী হিসেবে শপথ নিয়েছেন, প্রধানমন্ত্রী তাঁদেরও অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “শ্রী@pushkardhami এবং অন্য যারা আজ শপথ নিলেন, তাঁদের সকলকে অভিনন্দন। এই দলের সদস্যদের শুভেচ্ছা জানাই , তাঁরা উত্তরাখন্ডের প্রগতি ও সমৃদ্ধির জন্য কাজ করবেন।“
CG/CB
(Visitor Counter : 122
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য মন্ত্রী ডাঃ হর্ষবর্ধন টিকা উৎপাদক দেশগুলির জোট ‘জিএভিআই’ পর্ষদের সদস্য মনোনীত হয়েছেন
নয়াদিল্লি, ২৯ ডিসেম্বর, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন টিকা উৎপাদক দেশগুলির জোট গ্লোবাল অ্যালায়েন্স ফর ভ্যাকসিনস্ অ্যান্ড ইম্যুনাইজেশন  পর্ষদের সদস্য হিসাবে মনোনীত হয়েছেন।
ডাঃ হর্ষবর্ধন এই পর্ষদের দক্ষিণ এশিয়া অঞ্চলের আঞ্চলিক কার্যালয়  / পশ্চিম প্রশান্ত মহাসাগরীয় আঞ্চলিক কার্যালয়  – এর প্রতিনিধিত্ব করবেন। বর্তমানে এই পদে প্রতিনিধিত্ব করছেন মায়ানমারের মিঃ মিয়েন্ট হিউ। ডাঃ হর্ষবর্ধন ২০২১ সালের পয়লা জানুয়ারি থেকে ২০২৩ সালের ৩১শে ডিসেম্বর পর্যন্ত ঐ পর্ষদে ভারতের প্রতিনিধিত্ব করবেন।
প্রধানত পর্ষদের বৈঠক প্রতি বছর জুন ও নভেম্বর/ডিসেম্বর মাসে অনুষ্ঠিত হয়। বার্ষিক পর্যালোচনা বৈঠক আয়োজন করা হয় মার্চ বা এপ্রিল মাসে। বৈঠকগুলিতে মনোনীত প্রতিনিধিদের সশরীরে উপস্থিত হতে হয়।
টিকা উৎপাদক দেশগুলিকে নিয়ে গঠিত এই জোটের জিএভিআই পর্ষদ নীতি প্রণয়ন, টিকাকরণ কর্মসূচির তদারকি এবং রূপায়ণ প্রক্রিয়ায় নজরদারি করে থাকে। অংশীদার সংগঠনগুলির সম্প্রসারিত সদস্যদের পাশাপাশি, বেসরকারি ক্ষেত্রের বিশেষজ্ঞদের নিয়ে সদস্যপদ প্রাপ্তি সহ জিএভিআই পর্ষদ এক ভারসাম্যপূর্ণ কৌশলগত সিদ্ধান্ত গ্রহণ, উদ্ভাবন এবং অংশীদারদের সহযোগিতায় একটি উপযুক্ত মঞ্চ প্রদান করে।
টিকা উৎপাদক দেশগুলির জোট জিএভিআই তার কর্মসূচির অঙ্গ হিসাবে মহামারীর বিপদ থেকে সারা বিশ্বে অগণিত মানুষের জীবন রক্ষায়, দারিদ্র্য মোচনে কাজ করে থাকে। এই জোট বিশ্বের দরিদ্রতম দেশগুলিতে ৮২ কোটিরও বেশি শিশুর টিকাকরণ করেছে এবং এর ফলে ১ কোটি ৪০ লক্ষেরও বেশি শিশুর মৃত্যু এড়ানো সম্ভব হয়েছে।
জিএভিআই জোট পর্ষদের বর্তমান সভাপতি হিসাবে ডঃ এনগোজি ওকঞ্জো-উইয়ালা দায়িত্ব পালন করছেন।
গ্রামোন্নয়নমন্ত্রক
আজাদি কা অমৃত মহোৎসবের অঙ্গ হিসাবে দেশব্যাপী এমজিএনআরইজিএ অধিকার সচেতনতা সপ্তাহ উদযাপন
নয়াদিল্লি, ০৩ সেপ্টেম্বর, ২০২১
আজাদি কা অমৃত মহোৎসবের অঙ্গ হিসাবে মহাত্মা গান্ধী এনআরইজিএ আইনের আওতায় শ্রমিকদের অধিকার সম্পর্কে সচেতন করে তুলতে রাজ্য/কেন্দ্রশাসিত অঞ্চলগুলিতে এমজিএনআরইজিএ অধিকার সপ্তাহ উদযাপন করা হয়েছে। চলতি বছরের ২৭ অগাস্ট থেকে দোসরা সেপ্টেম্বর পর্যন্ত এই সপ্তাহ উদযাপন করা হয়।
এর অঙ্গ হিসাবে সাধারণ মানুষের কাছে এমজিএনআরইজিএ – এর অধিকার বিষয়ে বিভিন্ন তথ্য তুলে ধরতে রাজ্য/কেন্দ্রশাসিত অঞ্চলগুলিতে একাধিক উদ্যোগ নেওয়া হয়। জেলা, ব্লক ও গ্রাম পাঞ্চায়েতস্তরে বিভিন্ন কার্যক্রম অনুষ্ঠিত হয়। শ্রমিকদের সুবিধার্থে বিভিন্ন জেলার গ্রাম পঞ্চায়েত ভবনে গ্রামসভার আয়োজন করা হয়। এই অনুষ্ঠানগুলিতে মহাত্মা গান্ধী এনআরইজিএ আইনের আওতায় সুবিধাভোগী, শ্রমিক, কর্মচারী এবং রাজ্য/কেন্দ্রাশাসিত অঞ্চলের আধিকারিকরা উৎসাহের সঙ্গে সক্রিয়ভাবে অংশ নেন। এই উদ্যোগের মূল উদ্দেশ্যই হ’ল মহাত্মা গান্ধী এনআরইজিএ প্রকল্প থেকে সার্বিক সুবিধা ও অধিকারগুলি সাধারণ মানুষের সামনে তুলে ধরা। উল্লেখ্য, চলতি বছরের ১২ মার্চ প্রধানমন্ত্রী নরেন্দ্র মোদী দেশের স্বাধীনতার ৭৫ বছর উপলক্ষে ৭৫ সপ্তাহব্যাপী আজাদি কা অমৃত মহোৎসবের সূচনা করেছিলেন।
CG/SS/SB
(Visitor Counter : 208
স্বরাষ্ট্র মন্ত্রক
সিরাম ইন্সটিটিউট অফ ইন্ডিয়া  এবং ভারত বায়োটেকের উদ্ভাবিত কোভিড-১৯ টিকাকে আজ ড্রাগস্ কন্ট্রোলার জেনারেল অফ ইন্ডিয়া  – অনুমোদন দেওয়ায় কেন্দ্রীয় স্বরাষ্ট্র মন্ত্রী শ্রী অমিত শাহ অভিনন্দন জানিয়েছেন
শ্রী শাহ বলেছেন “এটি ভারতের কাছে এক অবিস্মরণীয় সাফল্য”
সমগ্র দেশবাসীকে গর্বিত করার জন্য আমি কঠোর পরিশ্রমী ও বিচক্ষণ বিজ্ঞানীদের অভিনন্দন জানাই
কোভিড মুক্ত ভারতের জন্য প্রধানমন্ত্রী শ্রী নরেন্দ্র মোদীজীর প্রচেষ্টাকে অভিনন্দন জানাই। দূরদৃষ্টির পরিচায়ক ও তাঁর নেতৃত্বদানের ক্ষমতা বড় পরিবর্তন নিয়ে আসতে পারে
সম্পূর্ণ দেশজ এই টিকা অনুমোদন করার ফলে প্রধানমন্ত্রী নরেন্দ্র মোদীর আত্মনির্ভর ভারত গঠনের স্বপ্ন আরও মজবুত হবে
কঠিন সময়ে আমাদের যে সমস্ত বিজ্ঞানী, চিকিৎসক, চিকিৎসা কর্মী, নিরাপত্তা কর্মী এবং সমস্ত করোনা যোদ্ধাদের আন্তরিক অভিনন্দন জানাই
নয়াদিল্লি, ০৩ জানুয়ারি, ২০২১
সিরাম ইন্সটিটিউট অফ ইন্ডিয়া  এবং ভারত বায়োটেকের উদ্ভাবিত কোভিড-১৯ টিকার ক্ষেত্রে আজ ড্রাগস্ কন্ট্রোলার জেনারেল অফ ইন্ডিয়া  – এর পক্ষ থেকে যে অনুমোদন দেওয়া হয়েছে কেন্দ্রীয় স্বরাষ্ট্র মন্ত্রী শ্রী অমিত শাহ সেজন্য অভিনন্দন জানিয়েছেন।
একাধিক ট্যুইটে ডিজিসিআই – এর পক্ষ থেকে সম্পূর্ণ দেশীয় এই টিকায় অনুমোদন দেওয়ার বিষয়টিকে স্বাগত জানিয়ে শ্রী শাহ বলেছেন, এটি ভারতের কাছে এক অবিস্মরণীয় সাফল্য। ডিসিজিআই সিরাম ইন্সটিটিউট অফ ইন্ডিয়া এবং ভারত বায়োটেকের কোভিড টিকা অনুমোদন করার জন্য আমি তাদের অভিনন্দন জানাই। সমগ্র দেশবাসীকে গর্বিত করার জন্য আমি কঠোর পরিশ্রমী ও বিচক্ষণ বিজ্ঞানীদের অভিনন্দন জানাই। কোভিড মুক্ত ভারতের জন্য প্রধানমন্ত্রী শ্রী নরেন্দ্র মোদীজীর প্রচেষ্টাকে অভিনন্দন জানাই। দূরদৃষ্টির পরিচায়ক ও তাঁর নেতৃত্বদানের ক্ষমতা বড় পরিবর্তন নিয়ে আসতে পারে। সময়ের সঙ্গে আরও একবার আমরা দেখেছি, এক নতুন ভারত সঙ্কটের সময় সমগ্র মানবজাতির সহায়তায় কতখানি আগ্রহী। সম্পূর্ণ দেশজ এই টিকা অনুমোদন করার ফলে প্রধানমন্ত্রী নরেন্দ্র মোদীর আত্মনির্ভর ভারত গঠনের স্বপ্ন আরও মজবুত হবে। কঠিন সময়ে আমাদের যে সমস্ত বিজ্ঞানী, চিকিৎসক, চিকিৎসা কর্মী, নিরাপত্তা কর্মী এবং সমস্ত করোনা যোদ্ধাদের আন্তরিক অভিনন্দন জানাই। সমগ্র দেশ মানবজাতির প্রতি এদের নিঃস্বার্থ সেবার জন্য চিরকাল কৃতজ্ঞ থাকবে।
বিদ্যুৎমন্ত্রক
আত্মনির্ভর ভারত অভিযান বিদ্যুৎ ক্ষেত্রে গতি আনবে আমদানির ওপর গুরুত্ব কমবে : শ্রী আর কে সিং
নয়াদিল্লী, ৫ জুলাই, ২০২০
কেন্দ্রীয় বিদুৎ, নতুন, পুনর্নবীকরণ শক্তি এবং দক্ষতা উন্নয়ন, শিল্পোদ্যোগ মন্ত্রকের স্বাধীন দায়িত্বপ্রাপ্ত মন্ত্রী শ্রী আর কে সিং বিদ্যুৎ ক্ষেত্রে আত্ননির্ভর ভারত অভিযানের গুরুত্বের কথা তুলে ধরেছেন। তিনি আজ ভিডিও কনফারেন্সের মাধ্যমে বিভিন্ন রাজ্য ও কেন্দ্রশাসিত অঞ্চলের বিদ্যুৎ মন্ত্রীদের সঙ্গে বৈঠক করেন। বৈঠকে কেন্দ্রীয় মন্ত্রী বলেন, ২০১৮-১৯ অর্থবর্ষে বিদ্যুৎ মন্ত্রক যেখানে ৭১ হাজার কোটি টাকার বিদ্যুতিক সরঞ্জাম আমদানি করেছিল বর্তমানে এখন বিদ্যুৎ ক্ষেত্রে চাহিদামত সরঞ্জামগুলি উৎপাদন করা হচ্ছে। বিদ্যুৎ ক্ষেত্রে তিনি কৌশলগত গুরুত্বের কথা তুলে ধরেন। কেন্দ্রীয় মন্ত্রী বলেন, বিদ্যুতের, প্রয়োজনীয় সরঞ্জামগুলি ঠিক মতো পরীক্ষা করার প্রয়োজন। তবে বিদেশ থেকে আমদানি না করে দেশের অভ্যন্তরে এই ধরণের সরঞ্জাম উৎপাদনে আরও বেশি জোর দেওয়া প্রয়োজন বলে মন্তব্য করেন তিনি।
শ্রী সিং বলেন, ২০১৪ সাল থেকে প্রত্যেক বছর বিদ্যুৎ ক্ষেত্রে ১৫ হাজার মেগাওয়াট ক্ষমতা সংযোজন হয়ে চলেছে এবং লে ও লাদাখের মতো প্রত্যন্ত অঞ্চল সহ পুরো দেশকে এক বিদ্যুৎ ব্যবস্থা বা গ্রিডের সঙ্গে সংযুক্ত করার লক্ষ্য অর্জন সম্ভব হয়েছে। ভারতের গ্রিড ব্যবস্থাপনা বিশ্বের অন্যতম শ্রেষ্ঠ গ্রিড ব্যবস্থাপনা বলেও তিনি জানান। দেশের বিদ্যুৎ বন্টন ব্যবস্থাপনাকে ঢেলে সাজানো হচ্ছে বলেও তিনি মন্তব্য করেন। অনুষ্ঠানের ভাষণে কেন্দ্রীয় মন্ত্রী আরও বলেন, বিভিন্ন রাজ্য ও কেন্দ্রশাসিত অঞ্চলগুলির চলতি বছরের জুন পর্যন্ত বিদ্যুৎ ক্ষেত্রে ক্ষয়ক্ষতির পরিমাণ মেটাতে কেন্দ্রীয় সরকারের আর্থিক প্যাকেজের পরিমাণ বাড়ানোর জন্য অনুরোধ করা হয়েছিল। বিষয়টি বিবেচনার সঙ্গে দেখা হবে বলেও তিনি জানান। মন্ত্রী দীনদয়াল উপাধ্যায় গ্রাম জ্যোতি যোজনা এবং ইন্টগ্রিটেড পাওয়ার ডেভেলপমেন্ট স্কিম শীঘ্রই সংযুক্ত করে একটি নতুন প্রকল্পের কথা ঘোষণা করা হবে বলেও জানান। যেসব রাজ্য বা কেন্দ্রশাসিত অঞ্চলগুলিতে বিদ্যুৎ বন্টন সংস্থাগুলি আর্থিক সমস্যার জেরে ক্ষয় ক্ষতির মধ্যে রয়েছে তাদের সমস্যার সমাধানে সরকার তৎপর বলেও মন্তব্য করেন তিনি। বিদ্যুৎ ক্ষেত্রে পরিকাঠামোগত উন্নয়নে প্রতি ৩-৪ বছর অন্তর ১.৫ কোটি টাকা খরচ করে হয়ে থাকে। এর পাশাপাশি কেন্দ্রীয় সরকার অন্যান্য দেশেও বিদ্যুৎ সরবরাহের কাজ করে চলেছে। কোভিড-১৯এর জেরে লকডাউনের মধ্যে বিদ্যুৎ ক্ষেত্র প্রশংশনীয় কাজ চালিয়েছে। লকডাউনের মধ্যেও ৩.৭ লক্ষ মেগাওয়াট বিদ্যুৎ উৎপাদনের লক্ষ্য মাত্রায় পৌঁছানো সম্ভব হয়েছে। ভিডিও কনফারেন্সে উপস্থিত সমস্ত রাজ্যের বিদ্যুৎ মন্ত্রী সহ অন্যান্য আধিকারিকদের ধন্যবাদও জানান কেন্দ্রীয় মন্ত্রী। তাঁদের কাছ থেকে মূল্যবান পরামর্শ গ্রহণ করেন। কেন্দ্রীয় মন্ত্রী বলেন, প্রস্তাবিত বিদ্যুৎ সংশোধনী বিল ২০২০ সম্পর্কে সমস্ত রাজ্য ও কেন্দ্রশাসিত অঞ্চল এবং অন্যান্য সংশ্লিষ্ট পক্ষের মতামত ও পরামর্শ গ্রহণ করা হচ্ছে। কোনো সমস্যা বা ভুল বোঝাবুঝি থাকলে তা নিরসনের চেষ্টা চালানো হবে বলেও তিনি জানান।
CG/SS/NS
(Visitor Counter : 174
প্রধানমন্ত্রীরদপ্তর
প্রয়াত রামবিলাস পাশোয়ানের জন্মদিনে প্রধানমন্ত্রীর স্মৃতিচারণ
নতুনদিল্লি, ৫ই জুলাই, ২০২১
প্রধানমন্ত্রী শ্রী নরেন্দ্র মোদী, প্রয়াত রামবিলাস পাশোয়ানজির জন্মদিনে তাঁর স্মৃতিচারণ করেছেন। তিনি রামবিলাসজিকে ভারতের অভিজ্ঞ রাজনীতিবিদ ও প্রশাসকদের মধ্যে অন্যতম বলে উল্লেখ করেছেন।
এক ট্যুইট বার্তায় প্রধানমন্ত্রী বলেছেন, “ আজ আমার বন্ধু প্রয়াত রামবিলাস পাশোয়ানজির জন্মদিন। আমি তাঁর অভাব অত্যন্ত অনুভব করি। ভারতের অভিজ্ঞ রাজনীতিবিদ ও প্রশাসকদের মধ্যে তিনি ছিলেন অন্যতম। জনসাধারণের জন্য তাঁর নানা কাজ এবং সমাজের পিছিয়ে পড়া মানুষদের ক্ষমতায়নে তাঁর উদ্যোগ কখনোই ভোলা যাবে না।“
CG/CB/
(
অর্থমন্ত্রক
অতিক্ষুদ্র, ছোট ও মাঝারি শিল্পোদ্যোগগুলিতে আপৎকালীন তহবিল সংস্থানের জন্য বিশ্ব ব্যাঙ্ক ও ভারত সরকারের মধ্যে ৭৫০ মিলিয়ন মার্কিন ডলারের চুক্তি স্বাক্ষর
নয়াদিল্লি, ০৬ জুলাই, ২০২০
অতিক্ষুদ্র, ছোট ও মাঝারি শিল্পোদ্যোগগুলিতে নগদের প্রবাহ আরও বাড়ানোর লক্ষ্যে আপৎকালীন তহবিল সহায়তা কর্মসূচি কার্যকর করার লক্ষ্যে বিশ্ব ব্যাঙ্ক ও ভারত সরকারের মধ্যে আজ ৭৫০ মিলিয়ন মার্কিন ডলারের চুক্তি স্বাক্ষরিত হয়েছে। উল্লেখ করা যেতে পারে, কোভিড-১৯ সঙ্কটের ফলে ছোট ও মাঝারি শিল্পোদ্যোগের ওপর প্রতিকূল প্রভাব পড়েছে।
ক্ষুদ্র ও মাঝারি শিল্প সংস্থাগুলির জন্য বিশ্ব ব্যাঙ্কের আপৎকালীন তহবিল সহায়তা কর্মসূচি ভারতে প্রায় ১৫ লক্ষ এ ধরনের শিল্প ক্ষেত্রকে বর্তমান প্রতিকূল পরিস্থিতি কাটিয়ে উঠতে সাহায্য করবে। সেই সঙ্গে, এ ধরনের শিল্প সংস্থাগুলির নগদ চাহিদা মেটানোর পাশাপাশি, ঋণের আবশ্যকতাও মেটাবে।
আজ এই চুক্তিপত্রে ভারত সরকারের হয়ে স্বাক্ষর করেন কেন্দ্রীয় আর্থিক বিষয়ক দপ্তরের অতিরিক্ত সচিব শ্রী সমীর কুমার খারে এবং বিশ্ব ব্যাঙ্কের ভারতে নিযুক্ত নির্দেশক মিঃ জুনেদ আহমেদ। এই উপলক্ষে শ্রী খারে বলেন, ক্ষুদ্র ও মাঝারি শিল্প সংস্থাগুলির ওপর কোভিড-১৯ মহামারীর বিরূপ প্রভাব পড়েছে। এর ফলে, জীবন-জীবিকার পাশাপাশি, কর্মসংস্থানের বিষয়টিও প্রভাবিত হয়েছে। এই প্রেক্ষিতে ভারত সরকার ব্যাঙ্ক বহির্ভূত আর্থিক প্রতিষ্ঠানগুলিতে পর্যাপ্ত পরিমাণে নগদের পরিমাণ বাড়াতে একাধিক পদক্ষেপ নিয়েছে। ক্ষুদ্র ও মাঝারি শিল্প সংস্থাগুলির জন্য বিশ্ব ব্যাঙ্কের আপৎকালীন তহবিল সহায়তা কর্মসূচিটি ব্যাঙ্ক বহির্ভূত আর্থিক প্রতিষ্ঠানগুলিকে আরও বেশি পরিমাণে ঋণ সহায়তা দেওয়া ক্ষেত্রে উৎসাহিত করবে, যাতে ক্ষুদ্র ও মাঝারি শিল্প সংস্থাগুলির নগদের চাহিদা মেটানো যায় এবং বর্তমান সঙ্কট কাটিয়ে উঠে প্রতিযোগিতায় টিকে থাকতে পারে।
উল্লেখ করা যেতে পারে, বর্তমানে দেশে কেবল ৮ শতাংশ ক্ষুদ্র ও মাঝারি শিল্প সংস্থার কাছে প্রচলিত প্রথা অনুযায়ী, ঋণ সহায়তা পৌঁছয়। বিশ্ব ব্যাঙ্কের এই কর্মসূচিটি আরও বেশি ক্ষুদ্র ও মাঝারি শিল্প সংস্থাকে প্রতিযোগিতায় টিকে থাকতে ঋণ সহায়তার সুবিধা প্রদানে উৎসাহিত করবে। শ্রী জুনেদ আহমেদ বলেন, ক্ষুদ্র ও মাঝারি শিল্প সংস্থা ভারতের অগ্রগতি ও কর্মসংস্থানের ক্ষেত্রে গুরুত্বপূর্ণ ভূমিকা নিয়ে থাকে। তিনি আরও বলেন, কোভিড-১৯ পরবর্তী সময়ে ভারতে অর্থ ব্যবস্থার পুনরুদ্ধারে শিল্প ক্ষেত্রটি সুদূরপ্রসারী ভূমিকা নেবে।
বিশ্ব ব্যাঙ্ক ভারতের আপৎকালীন কোভিড-১৯ মোকাবিলায় তহবিল সংস্থানের জন্য ২.৭৫ বিলিয়ন মার্কিন ডলার সহায়তা দেওয়ার কথা ঘোষণা করে। এর মধ্যে ক্ষুদ্র ও মাঝারি শিল্প সংস্থাগুলিকেও ঋণ সহায়তা দানের কথা বলা হয়। ইতিমধ্যেই বিশ্ব ব্যাঙ্কের পক্ষ থেকে গত এপ্রিল মাসে ভারতের স্বাস্থ্য ক্ষেত্রে আপৎকালীন সহায়তার জন্য ১ বিলিয়ন মার্কিন ডলার দেওয়া হয়। এছাড়াও, গত মে মাসে দরিদ্র ও পীড়িত মানুষদের জন্য খাদ্যের সংস্থান তথা নগদ অর্থ সহায়তার লক্ষ্যে আরও ১ বিলিয়ন মার্কিন ডলার সহায়তা দিয়েছে।
(CG/BD/SB
প্রধানমন্ত্রীরদপ্তর
প্রধানমন্ত্রী আগামীকাল সপ্তম যোগ দিবসে ভাষণ দেবেন
নতুনদিল্লি, ২০শে জুন, ২০২১
প্রধানমন্ত্রী শ্রী নরেন্দ্র মোদী আগামীকাল সকাল ৬টা ৩০ মিনিটে সপ্তম আন্তর্জাতিক যোগ দিবসে বক্তব্য রাখবেন।
এক ট্যুইট বার্তায় প্রধানমন্ত্রী বলেছেন, “ আগামীকাল ২১শে জুন আমরা সপ্তম যোগ দিবস উদযাপন করব। শারীরিক ও মানসিক কল্যানে যোগাভ্যাসের উপর গুরুত্ব দেওয়ার জন্য এ বছরের এই দিনটির মূল ভাবনা ‘সুস্থতার জন্য যোগ’। আগামীকাল সকাল ৬টা ৩০ মিনিটে যোগ দিবসে আমি কিছু বক্তব্য রাখব।“
CG/CB
(Visitor Counter : 137
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর পূর্বাঞ্চল উন্নয়ন মন্ত্রকের পদস্থ আধিকারিকরা সংশ্লিষ্ট অঞ্চলের বিভিন্ন প্রকল্প ও কর্মসূচি পরিদর্শন করছেন
নয়াদিল্লী, ৮ ডিসেম্বর, ২০২১
উত্তর পূর্বাঞ্চলে উন্নয়ন মন্ত্রকের আওতায় ওই অঞ্চলে বিভিন্ন প্রকল্পের কাজ চলছে। মন্ত্রকের উচ্চপদস্থ আধিকারিকদের এইসব প্রকল্পগুলির জন্য চিফ নোডাল অফিসার বা নোডাল অফিসারের দায়িত্ব দেওয়া হয়েছে। এঁরা নিয়মিত উত্তরপূর্বের রাজ্যগুলি সফর করেন এবং বিভিন্ন প্রকল্প ও কর্মসূচি খতিয়ে দেখেন এবং সংশ্লিষ্ট রাজ্যের আধিকারিকদের সঙ্গে প্রকল্পগুলির বিষয়ে পর্যালোচনা করেন। কেন্দ্র উত্তর-পূর্বাঞ্চলের উন্নয়নের বিষয়ে বিশেষ গুরুত্ব দিয়ে আসছে। দেশের অন্যান্য অঞ্চলের সঙ্গে এই অঞ্চলকে আরও ভালোভাবে যুক্ত করতে বিভিন্ন উদ্যোগ নেওয়া হয়েছে। এর আওতায় সড়ক, রেল ও বিমান পরিবহণের পরিকাঠামো উন্নয়নের জন্য বিভিন্ন প্রকল্প বাস্তবায়নের কাজ চলছে।
সিকিমের দায়িত্বপ্রাপ্ত নোডাল অফিসার শ্রী উমেশ কুমার তিন দিনের সফরে পশ্চিম সিকিম জেলায় যান। তিনি জেলাশাসকের সঙ্গে যে পর্যালোচনা বৈঠক করেছেন সেখানে প্রাণীসম্পদ, প্রাণী পালন ও উদ্যান পালন বিভাগের আধিকারিকরা উপস্থিত ছিলেন। বৈঠকে যেসব প্রকল্পগুলি বাস্তবায়নে দেরি হচ্ছে সেগুলি নিয়ে আলোচনার পাশাপাশি পশ্চাৎপদ অঞ্চলগুলিতে জীবনযাত্রার মানোন্নয়ন সহ পশ্চিম জেলার সার্বিক উন্নয়ন নিয়ে আলোচনা হয়েছে এবং পশ্চিম জেলার জেলাশাসককে যেসব গ্রামে বিদ্যুৎ, পানীয় জল, সড়ক ও ব্রডব্যান্ড সংযোগের প্রয়োজন, তার তালিকা তৈরি করতে অনুরোধ করা হয়েছে। বৈঠকে পঞ্চায়েত সদস্য, স্বনির্ভর গোষ্ঠীর সদস্য এবং চোংরং ব্লকে সাধারণ মানুষরা উপস্থিত ছিলেন। শ্রী কুমার ব্লকের মৌমাছি চাষ ঘুরে দেখেন।
বৈঠকে যেসব দাবিগুলি মন্ত্রকের কাছে করা হয়েছে সেগুলি হল:
তাশিদিং বাজার থেকে গ্যাঙভাপ উষ্ণ প্রস্রবণ পর্যন্ত সড়ক যোগাযোগের ব্যবস্থা করা
তাশিদিং লাসোতে কলেজ ও বিশ্ববিদ্যালয়ের দাবি জানান হয়েছে।
সিনেক প্রাথমিক স্বাস্থ্যকেন্দ্রটির মানোন্নয়ন ঘটানোর প্রস্তাব করা হয়েছে।
লোডুং নদীতে সেতু নির্মাণ করে পেওথাং থেকে জেলা সদর পর্যন্ত যোগাযোগ ব্যবস্থা গড়ে তোলা
ছোংরং পর্যন্ত সড়ক যোগাযোগ ব্যবস্থা গড়ে তুলবার প্রস্তাব করা হয়েছে।
তাশিদিং বাজারে গাড়ি পার্কিং-এর ব্যবস্থার প্রস্তাব করা হয়েছে ।
লিংদিং-এর সঙ্গে নারধং পর্যন্ত যোগাযোগ ব্যবস্থা গড়ে তোলার জন্য সেতু নির্মাণের প্রস্তাব করা হয়েছে।
(CG/CB/NS
রেলমন্ত্রক
ভারতীয় রেল ২৫০০ কোচকে আইসোলেশন কোচে রূপান্তরিত করেছে। খুব অল্প সময়ের মধ্যেই এই লক্ষ্য পূরণ করেছে রেল
নতুন দিল্লি, ৬ এপ্রিল, ২০২০
কোভিড-১৯ এর বিরুদ্ধে সারা দেশ যখন লড়াই চালাচ্ছে, তখন ভারতীয় রেলও তার শক্তি ও নিজস্বসম্পদ নিয়ে সামিল হয়েছে সেই প্রয়াসে। তাই খুব অল্প সময়েই রেল নির্ধারিত ৫ হাজার কোচের মধ্যে ২৫০০ কোচকে আইসোলেশন কোচে রূপান্তরিত করেছে। এই লকডাউনের সময় রেলের বিভিন্ন জোনে সীমিত সংখ্যক কর্মী কাজ করছে। এই প্রতিকূলতার মধ্যেও ভারতীয় রেল যে কোন রকম পরিস্থিতি মোকাবিলায় ইতিমধ্যে ২৫০০ আইসোলেশন কোচ এবং ৪০হাজার আইসোলেশন বেড প্রস্তুত রেখেছে। প্রতিদিন গড়ে ৩৭৫টি কোচকে আইসোলেশন কোচে রূপান্তরিত করা হচ্ছে। দেশের ১৩৩টি জায়গায় এই ধরনের কাজ চলছে। স্বাস্থ্য মন্ত্রকের পরামর্শ মতো কোচগুলিতে প্রয়োজনীয় সবরকম ব্যবস্থাপনা রাখা হয়েছে। তবে এই ধরনের আইসোলেশন কোচগুলি কোভিড-১৯ মোকাবিলায় শুধু মাত্র আপৎকালীল পরিস্থিতিতেস্বাস্থ্য মন্ত্রকের সাহায্যার্থে ব্যবহার করা হবে বলে জানিয়েছে ভারতীয় রেল।
(CG/SS
কর্মী, জন-অভিযোগএবংপেনশনমন্ত্রক
প্রধানমন্ত্রীর কার্যালয়ে জমা পড়া দূর্নীতি সম্পর্কিত অভিযোগ
নয়াদিল্লী, ১৮ মার্চ, ২০২০
২০১৯এর পয়লা মার্চ থেকে ২০২০র ২৯ ফেব্রুয়ারী পর্যন্ত প্রধানমন্ত্রীর কার্যালয়ে ১২ হাজার ৪৫৮টি দূর্নীতি সম্পর্কিত অভিযোগ জমা পড়েছে। এরমধ্যে ১২ হাজার ৬৬টি অভিযোগের নিষ্পত্তি হয়েছে।
প্রশাসনিক সংস্কার ও গণ-অভিযোগ দপ্তরের নির্দেশিকা অনুযায়ী দু-মাসের মধ্যে সংশ্লিষ্ট মন্ত্রক/দপ্তর/সংস্হাকে অভিযোগ সমাধান করতে হবে। যদি অভিযোগগুলির নিষ্পত্তি বেশি সময় লাগে তাহলে নাগরিকদের উত্তর দিয়ে জানাতে হবে সংশ্লিষ্ট অভিযোগের ভিত্তিতে কি পদক্ষেপ গ্রহণ করা হয়েছে এবং আগামীদিনে সে বিষয়ে কি কার্যকরী পদক্ষেপ গ্রহণ করা হবে।
লোকসভায় এক প্রশ্নের লিখিত উত্তরে একথা জানান, উত্তর পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত, প্রধানমন্ত্রী দপ্তর, কর্মীবর্গ, গণ অভিযোগ, পেনশন, আণবিক শক্তি এবং মহাকাশ দপ্তরের প্রতিমন্ত্রী ডঃ জীতেন্দ্র সিং।
CG/SS/NS
(Visitor Counter : 65
প্রধানমন্ত্রীরদপ্তর
প্রধানমন্ত্রী মেক্সিকোর রাষ্ট্রপতির দ্রুত আরোগ্য কামনা করেছেন
নতুনদিল্লি, ১২ই জানুয়ারি, ২০২২
প্রধানমন্ত্রী শ্রী নরেন্দ্র মোদী মেক্সিকোর রাষ্ট্রপতি মিঃ আন্দ্রেজ ম্যানুয়েল লোপেজ ওব্রেডরের কোভিড-১৯ সংক্রমণ থেকে দ্রুত আরোগ্য কামনা করেছেন।
স্প্যানিশ ভাষায় এক ট্যুইট বার্তায় প্রধানমন্ত্রী বলেছেন, “ কোভিড-১৯ সংক্রমণ থেকে রাষ্ট্রপতি @lopezobrador , আপনি দ্রুত সুস্থ হয়ে উঠুন, সেই কামনাই করি।“
CG/CB/
(